Source: https://www.lokal.hu/2018-05-a-kuria-szandekosan-ervenytelenithetett-a-fidesz-kdnp-karara-levelszavazatokat/
Timestamp: 2019-12-12 02:40:59+00:00

Document:
A Kúria szándékosan érvényteleníthetett a Fidesz-KDNP kárára levélszavazatokat | Lokál
A Kúria szándékosan érvényteleníthetett a Fidesz-KDNP kárára levélszavazatokat
MTI, 2018. 05. 05. 16:45
Egyre biztosabb, hogy szándékosan érvénytelenítette a Kúria a sérült vagy saját címzésű borítékban érkező levélszavazatokat, hogy ne kelljen pluszmandátumot adni a Fidesznek – írta szombaton az Origo.
A hírportál a birtokába került levélre hivatkozva közölte: a Kúria tudott arról, hogy a kérdéses levélszavazatok érvénytelenítésével a Fidesz-KDNP elveszít egy képviselői helyet a május 8-án alakuló Országgyűlésben.
A közzétett dokumentum szerint a Kúria a döntés előtt kérte a Nemzeti Választási Irodától: “nyilatkozzon arról, hogy az általuk érvénytelennek minősített 4360 levélszavazat, amennyiben az kizárólag a Fidesz-KDNP jelölőszervezek országos listáján elszámolásra kerül, eredményez-e mandátumváltozást”. Arról is érdeklődtek, hogy az érvénytelenítés változtat-e a képviselői helyek megoszlásán, illetve hány kormánypárti szavazatnál módosulna a mandátumeloszlás.
A válasz szerint a nem megfelelő boríték miatt érvénytelenített 4360 szavazatból 506 már elegendő lett volna még egy kormánypárti mandátumhoz. Az origo.hu megjegyezte, hogy a választási eljárásról szóló törvény a levélszavazatok érvényességéhez nem ír elő ilyen feltételt, a Nemzeti Választási Bizottság ezért “mondvacsinált okból” döntött az érvénytelenítésről.
A Kúria az NVI tájékoztatásával ellentétesen mondta ki, hogy nem lehet rekonstruálni az eseményeket, vagyis hogy utólag nem lehet pontosan megállapítani, hány szavazatról volt szó – írta az Origo.
Úgy néz ki, jogtalanul érvénytelenítettek több ezer szavazatot a Fidesz kárára
LMP-s bunyó: Sallai szerint Hadházy zsarolt
Veréssel vádolják az LMP-st
A szocialisták a választások legnagyobb vesztesei
Konfigurációs és erőforrás-problémák miatt nem bírta a honlap a terhelést
Címkék választás Országgyűlés Origo kúria Fidesz-KDNP boríték szavazat mandátum megsemmisítés választás 2018 Nemzeti Választási Iroda szándékosság levélszavazat
Elfogadta az Országgyűlés a kulturális átalakításról szóló törvényt, amely átlátható működési modellt és kiszámítható helyzetet és felelősségi viszonyokat teremt a színházak fenntartásában.
Hiába próbálják Karácsony Gergelyék megfúrni, a Liget-projekt az emberek nagy többsége szerint mégsem az ördögtől való, sőt kifejezetten hasznosnak találják a fejlesztéseket.
A magyar állam csak akkor lehet sikeres, ha a kereszténységre és a nemzetre épül – jelentette ki Orbán Balázs, a Miniszterelnökség államtitkára „A magyar állam karaktere” című könyv bemutatóján.
Digitális bíróság könnyíti az ítélkezést
Az elmúlt évek fejlesztéseinek hála, gyökeres változás készül a bírósági ügyek intézésében.
A vadrizs lehet az ünnepi ételek bemelegítése
Milák Kristóf már most meghódította Tokiót

References: Kúria 
 Kúria 
 Kúria 
 Kúria 
 Kúria 
 Kúria 
 kúria 
 bíróság